CELEX: E1998C0167
Language: da
Date: 1998-07-08 00:00:00
Title: ETFA-Tilsynsmyndighedens beslutning nr. 167/98/KOL af 8. juli 1998 om dispensation fra bilag III i den retsakt, der er omhandlet i EØS-aftalens bilag XIII, punkt 24a

Vigtig juridisk meddelelse

|

E1998C0167

ETFA-Tilsynsmyndighedens beslutning nr. 167/98/KOL af 8. juli 1998 om dispensation fra bilag III i den retsakt, der er omhandlet i EØS-aftalens bilag XIII, punkt 24a  

EF-Tidende nr. L 296 af 05/11/1998 s. 0021 - 0022

EFTA-TILSYNSMYNDIGHEDENS BESLUTNING Nr. 167/98/KOL af 8. juli 1998 om dispensation fra bilag III i den retsakt, der er omhandlet i EØS-aftalens bilag XIII, punkt 24a EFTA-TILSYNSMYNDIGHEDEN HAR -under henvisning til aftalen om Det Europæiske Økonomiske Samarbejdsområde,under henvisning til den retsakt, der er omhandlet i EØS-aftalens bilag XIII, punkt 24a,Rådets direktiv 91/439/EØF af 29. juli 1991 om kørekort,som ændret og tilpasset ved aftalens protokol 1, særlig artikel 7, ogud fra følgende betragtninger:I henhold til retsaktens artikel 7, stk. 3, som tilpasset, kan de EFTA-stater, som er parter i EØS-aftalen, med Tilsynsmyndighedens samtykke fastsætte dispensationer fra bestemmelserne i retsaktens bilag III om minimumskrav med hensyn til egnethed til at føre motorkøretøj.Sådanne dispensationer skal være i overensstemmelse med udviklingen i den medicinske videnskab og med principperne i bilag III.I henhold til bilag III, punkt 6.3, skal ansøgere om udstedelse eller fornyelse af kørekort have en synsstyrke, eventuelt med korrektionslinser, på mindst 0,8 på det bedste øje og 0,5 på det dårligste øje.Hvis værdierne 0,8 og 0,5 er opnået ved hjælp af korrektionslinser, skal den ikke-korrigerede synsstyrke på hvert øje være 0,05, eller korrektionen af den laveste synsstyrke (0,8 og 0,5) skal opnås enten ved korrektion med en styrke på brilleglassene, som ikke overstiger + eller -4 dioptrier, eller ved hjælp af kontaktlinser (ikke-korrigeret syn = 0,05). Korrektionen må ikke være til ubehag.Videre fastsættes det i punkt 6.3, at kørekort ikke må udstedes eller fornyes, hvis ansøgeren eller føreren ikke har et normalt binokulært synsfelt, eller hvis vedkommende har dobbeltsyn.I overensstemmelse med bilag III, punkt 6.3, må styrken på brilleglassene for førere i gruppe 2 ikke overstige + eller -dioptrier, særlig på grund af forstyrret synsfelt, hvis der skal benyttes stærkere brilleglas.Brug af moderne teknik og materialer har imidlertid gjort det muligt at fremstille brilleglas med op til + eller -8 dioptrier uden en sådan forstyrrelse af synsfeltet.Efter anmodning fra en EFTA-stat mener EFTA-Tilsynsmyndigheden derfor, at udviklingen i den medicinske videnskab berettiger til en dispensation fra bestemmelsen i retsaktens bilag III, punkt 6.3, med hensyn til antal dioptrier i brilleglas for førere i gruppe 2.I Kommissionens beslutning af 10. juli 1996 vedrørende en dispensation fra bestemmelserne i bilag III i Rådets direktiv 91/439/EØF gives den samme dispensation for EU's medlemsstater -TRUFFET FØLGENDE BESLUTNING:1) De EFTA-stater, som er parter i EØS-aftalen, kan tillade en værdi på + eller - 8 dioptrier i stedet for + eller - 4 dioptrier, når der opnås en synsstyrke på mindst 0,8 og 0,5 ved hjælp af brilleglas.2) Denne beslutning, som er autentisk i den engelske udgave, er rettet til de EFTA-stater, som er parter i EØS-aftalen.3) Denne beslutning offentliggøres i EØS-afsnittet af De Europæiske Fællesskabers Tidende og EØS-tillægget hertil.Udfærdiget i Bruxelles, den 8. juli 1998.For EFTA-TilsynsmyndighedenKnut ALMESTADFormand